Si financohen partitë politike në Kosovë?
Organizatat e shoqërisë civile në Kosovë kritikojnë partitë politike për mungesë transparence lidhur me financimin e tyre. Partitë kërkojnë ndryshime ligjore.
Përfaqësues të shoqërisë civile thanë se shumica e partive politike në Kosovë kanë mungesë të transparencës financiare dhe kjo sipas tyre po ndikon në favor të punësimeve dhe dhënies së tenderëve për financuesit e tyre. Këto komente u bënë gjatë një diskutimi publik lidhur me transparencën e financimit të partive politike, të organizuar nga shoqëria civile me përkrahje të Ambasadës Amerikane. Gjatë debatit u tha se pjesa më e madhe e partive politike nuk kanë paraqitur pasqyrën financiare që nga viti 2012 me gjithë mbështetjen që marrin çdo vit nga buxheti i Kosovës. Visar Sutaj nga Instituti Demokratik i Kosovës tha se partitë politike kanë mungesë të integritetit dhe llogaridhënies ndaj qytetarëve dhe kjo sipas tij pastaj po bartet edhe te institucionet shtetërore të cilat i udhëheqin. tha zoti Sutaj. Shefi i sektorit politiko-ekonomik në Ambasadën e Shteteve të Bashkuara në Prishtinë, Stephen Banks tha se integriteti dhe transparenca e financimit të partive politike lidhet direkt me punën e qeverisë në punësim, transparencë dhe veprim. Ai tha se edhe vendet tjera të botës përballen me këtë çështje, por sipas tij ato kanë zgjidhur mënyrën për të rritur transparencën. “ tha zoti Banks. Arton Demhasaj nga Organizata COHU tha se Kosova ka një ligj të miratuar për financat e partive politike, por nuk zbatohet. Ai tha se problem më i madh lind gjatë fushatave për zgjedhjet elektorale. tha zoti Demhasaj. Ai tha se kjo ka bërë që të mos ketë një trajtim të njëjtë të bizneseve, shtypje të konkurrencës dhe që shumë shërbime ekonomike të monopolizohen nga bizneset që kanë përkrahur partitë politike në pushtet. Por, partitë politike thonë se ata i përmbushin të gjitha detyrimet që dalin nga ligji për financimin e partive politike ndërsa bënë thirrje për ndryshim të tij. Sekretari i Partisë Demokratike të Kosovës, Basri Musmurati tha se partia e tij i përmbush të gjitha detyrimet kontrolluese të financave dhe sipas tij kontrollet nga jashtë nuk janë çështje e partive politike. tha zoti Musmurati. Sekretari i lëvizjes Vetëvendosje, Dardan Molliqaj tha se ligji aktual nuk po i përshtatet Kosovës dhe si i tillë ai duhet të ndryshohet. tha zoti Molliqaj. Transparenca e financimit të partive politike është pjesë edhe raportit të progresit për Kosovën që e publikon Komisioni Evropian, e cila sipas tyre paraqet një mjet të rëndësishëm kundër luftës së korrupsionit dhe krimit të organizuar.